संयुक्त परिवार में शरीर अनेक होते हुये भी एक ही विचार या भाव में कायम रहते हुये सम्पूर्ण-सम्पत्ति ही सबकी समान रूप में रहते हुये भी व्यक्तिगत रूप में पिता के संचालन में रहती है और पिता की व्यवस्था के अनुसार ही समस्त परिवार का कर्म एवं भोग निर्धारित रहता है। जो व्यक्ति पिता की विधि-व्यवस्था के अनुसार पिता के साथ आदर-सम्मान पूर्वक कार्य (सेवा) करता और भोग-भोगता है, वह तो सुपुत्र है, परन्तु पिता की व्यवस्था एवं विधानों से बिछड़े हुये अथवा काम, क्रोध, लोभ, मोह तथा मत्सरता के वशीभूत विक्षुब्ध स्वार्थी व्यक्ति जब पिता की विधि-व्यवस्था के प्रतिकूल, अपनी स्वयं की विधि व्यवस्था कायम कर रहने लगते हैं, उनको कुपुत्र कहा जाता है। सुपुत्र पिता-माता के निर्देशन, आज्ञा एवं आदेश में रहते हुये उनके प्रति आदर-सम्मान एवं उनकी विधि-व्यवस्था को एकमात्र जीवन का आधार मानते हुये सेवा तथा उसके फलों को उनको श्रद्धापूर्वक समर्पित करने तथा उन्ही की व्यवस्था में रहने में ही अपना आदर-सम्मान एवं कल्याण समझते हुये रहता है, वही सुपुत्र है एवं वह परिवार एक कुलीन एवं पवित्र परिवार है और समस्त परिवार की व्यवस्था हेतु स्वयं ही सेविका रूप में सारी कमियों की पूर्ति करती है क्योंकि यह परिवार सीधे विष्णु रूप पिता प्रधान परिवार होता है।